Ντόλνι Τσίμπαρ

Το Ντόλνι Τσίμπαρ (βουλγ. Долни Цибър) είναι χωριό στη βορειοδυτική Βουλγαρία, στον Δήμο Βάλτσεντραμ της Επαρχίας Μοντάνα. Τον Μάρτιο του 2024 ο πληθυσμός του χωριού ήταν 1.620 κάτοικοι«дата 15.03.2024» στο www.grao.bg έναντι 1.586 κατοίκων το 2011. Το υψόμετρο του χωριού είναι 31 μέτρα πάνω από την επιφάνεια της θάλασσας, ενώ η έκτασή του είναι 15,05 τετραγωνικά χιλιόμετρα.

Το χωριό είναι κτισμένο στη δεξιά όχθη του Δούναβη, στη θέση του αρχαίου ρωμαϊκού φρουρίου Κέβρου (Cebrus), που ανήκε στο ρωμαϊκό σύστημα συνοριακών φρουρίων κατά μήκος του ποταμού, το Δανούβιον όριον ή Μοισιακόν όριον.«Frontiers of the Roman Empire – The Danube Limes (Bulgaria)» Σήμερα η πλειονότητα των κατοίκων είναι Ρομά, Ορθόδοξοι Χριστιανοί ως προς το θρήσκευμα. Το Ντόλνι Τσίμπαρ είναι έτσι ένα από τα λίγα χωριά της βορειοδυτικής Βουλγαρίας με συνεχή αύξηση πληθυσμού, εξαιτίας της υψηλής γεννητικότητας. Η διάμεση ηλικία των κατοίκων είναι τα 30 έτη, με τα παιδιά κάτω των 15 ετών να αποτελούν περίπου το 25% του πληθυσμού.

 Παραπομπές 

 Εξωτερικοί σύνδεσμοι 
 Το Ντόλνι Τσίμπαρ στο Guide Bulgaria

Ντολνι Τσιμπαρ